บลูชิพใจป้ำ! จ่ายปันผลระหว่างกาล
หลังจากสิ้นสุดการประกาศผลประกอบการของบริษัทจดทะเบียน (บจ.) ไตรมาส 2/2560 และงวด 6 เดือนแรก ก็มาต่อกันที่การจ่ายปันผลระหว่างกาล งวดครึ่งแรกปี 2560 มีการจ่ายกันสะพัดตามกำลังของการทำกำไรที่ดีของแต่ละ บจ. นั้นๆ ถือว่าคุ้มค่าการรอคอยของนักลงทุน
15 ก.ย. 2560

เส้นทางนักลงทุน
หลังจากสิ้นสุดการประกาศผลประกอบการของบริษัทจดทะเบียน (บจ.) ไตรมาส 2/2560 และงวด 6 เดือนแรก ก็มาต่อกันที่การจ่ายปันผลระหว่างกาล งวดครึ่งแรกปี 2560 มีการจ่ายกันสะพัดตามกำลังของการทำกำไรที่ดีของแต่ละ บจ. นั้นๆ ถือว่าคุ้มค่าการรอคอยของนักลงทุน
จากข้อมูลที่ บจ. รายงานต่อตลาดหลักทรัพย์ฯ ณ วันที่ 31 ส.ค. 2560 มี บจ.ประกาศจ่ายเงินปันผลระหว่างกาลสำหรับงวดการดำเนินงานครึ่งแรกปี 2560 แล้ว 152 บริษัท (ไม่รวมกองทุนรวมอสังหาริมทรัพย์) มูลค่าเงินปันผลรวม 117,859 ล้านบาท แบ่งออกเป็น บจ. ใน SET 130 บริษัท มูลค่าเงินปันผล 116,742 ล้านบาท และใน mai 22 บริษัท มูลค่าเงินปันผล 1,117 ล้านบาท
ด้วยมูลค่าเงินปันผลส่วนใหญ่ หรือ 75% ของทั้งหมด เกิดจาก บจ. กลุ่ม SET50 คิดเป็นมูลค่าเงินปันผลรวม 88,689 ล้านบาท เนื่องจากบริษัทคงความสามารถในการทำกำไรสุทธิ จึงมีส่วนทำให้การจ่ายเงินปันผลได้เพิ่มขึ้นในรูปตัวเงิน
ทั้งนี้ เรียงลำดับ บจ.ที่อู้ฟู่ จ่ายเงินปันผลระหว่างกาลสูงสุด 10 อันดับแรก ได้แก่ บริษัท ปูนซิเมนต์ไทย จำกัด (มหาชน) หรือ SCC อัตราการจ่ายปันผลเป็นเงินสด 8.50 บาทต่อหุ้น ถัดมา บริษัท ปตท. จำกัด (มหาชน) หรือ PTT อัตราการจ่ายปันผลเป็นเงินสด 8 บาทต่อหุ้น ถัดมา บริษัท ปูนซีเมนต์นครหลวง จำกัด (มหาชน) หรือ SCCC อัตราการจ่ายปันผลเป็นเงินสด 6 บาทต่อหุ้น
ถัดมา บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC อัตราการจ่ายปันผลเป็นเงินสด 3.51 บาทต่อหุ้น ถัดมา บริษัท ผลิตไฟฟ้า จำกัด (มหาชน) หรือ EGCO อัตราการจ่ายปันผลเป็นเงินสด 3.50 บาทต่อหุ้น ถัดมา ธนาคารกรุงเทพ จำกัด (มหาชน) หรือ BBL อัตราการจ่ายปันผลเป็นเงินสด 2 บาทต่อหุ้น ถัดมา ธนาคารเกียรตินาคิน จำกัด (มหาชน) หรือ KKP อัตราการจ่ายปันผลเป็นเงินสด 2 บาทต่อหุ้น
ถัดมา บริษัท พีทีที โกลบอล เคมิคอล จำกัด (มหาชน) หรือ PTTGC อัตราการจ่ายปันผลเป็นเงินสด 1.75 บาทต่อหุ้น ถัดมา บริษัท โกลว์ พลังงาน จำกัด (มหาชน) หรือ GLOW อัตราการจ่ายปันผลเป็นเงินสด 1.531 บาทต่อหุ้น และบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อัตราการจ่ายปันผลเป็นเงินสด 1.50 บาทต่อหุ้น ส่วนรายละเอียดอัตราการจ่ายปันผลเป็นเงินสดของบริษัทที่เหลือในกลุ่ม SET50 ดูในตารางประกอบ
เป็นเรื่องปกติเมื่อบริษัทขนาดใหญ่มีฐานะทางการเงินแข็งแกร่ง และมีกระแสเงินสดในมือเพียงพอจึงสามารถจ่ายเงินปันผลออกมาในรูปเงินสดได้นั่นเอง…